Legal Document

Category: 1012

Text:
97. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.Φ.102/1480 της 24-28 Δεκ. 1999 (ΦΕΚ Β’2218) Αύξηση του παρεχομένου εφάπαξ βοηθήματος από το ΤΑΔΚΥ. Έχοντας υπόψη: 1. Τις διατάξεις της παρ.2 του άρθρ.11 του νόμ.1393/1983 σε συνδυασμό με τις διατάξεις του άρθρ.66 του νόμ.2084/1992 (Α΄165). 2.Τις διατάξεις του Π.Δ/τος 372/95 (Α’ 201). 3. Τις διατάξεις του άρθρ. 29Α του νόμ.1558/1985 (Α’137 ) όπως προσετέθη με το άρθρ.27 του νόμ.2081/1992 (Α’154) και τροποποιήθηκε με το άρθρ.1 παρ.2α του νόμ. 2469/1997 (Α΄38). 4.Το υπ’αριθ.796/8/11.1.1999 Έγγραφο του Υπουργού Εθνικής Οικονομίας. 5.Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού αλλά του προϋπολογισμού του Ταμείου Ασφαλίσεως Δημοτικών και Κοινοτικών Υπαλλήλων ύψους περίπου 580.000.000 δρχ. για την οποία έχει εγγραφεί ανάλογη πίστωση στον προϋπολογισμό του Ταμείου στον ΚΑΕ 0631. 6.Την γνώμη του Δ.Σ. του Ταμείου Ασφάλισης Δημοτικών και Κοινοτικών Υπαλλήλων που διατυπώθηκε κατά την υπ’αριθ.11/5.5.99 συνεδρίασή του. 7. Την εκπονηθείσα Αναλογιστική Μελέτη τον Αύγουστο του 1997, την από 14.6.1999 Οικονομική Έκθεση και το από 11.11.1999 Υπηρεσιακό Σημείωμα της Δ/νσης Αναλογιστικών Μελετών της Γ.Γ.Κ.Α. 8. Την υπ’αριθ. 1749/4.11.1998 (Β’1171) κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων αποφασίζουμε: Το προβλεπόμενο από τις καταστατικές διατάξεις του Ταμείου Ασφαλίσεως Δημοτικών και Κοινοτικών Υπαλλήλων και την Υ.Α. Φ102/793/17.5.1995 (ΦΕΚ 472/τ.Β’/95), εφάπαξ βοήθημα καθορίζεται από 1.1.1999 στο 105πλάσιο του μηνιαίου ισοβίου βοηθήματος.